Live Bihar: Jap Bihar Closes Over Bihar Special State Demand - अभी-अभी: विशेष राज्य का दर्जा को लेकर जाप का बिहार बंद, कई जगहों पर तोड़फोड़
July 07, 06:07
Patna. मधेपुरा सांसद पप्पू यादव की जन अधिकार पार्टी (लो) ने बिहार को विशेष राज्य का दर्जा दिलाने को लेकर आज बिहार बंद कराया है। कई जगहों पर कार्यकर्ता सड़क को जाम कर दिए है। कई जगहों पर सड़क जाम के साथ आगजनी भी की है। इस दौरान कार्यकर्ताओं पर कई गाड़ियों में तोड़फोड़ करने का भी आरोप लगा है। खुद पप्पू यादव पटना के आयकर गोलंबर से डाकबंगला चौराहा तक सैड़कों कार्यकर्ताओं के साथ पैदल मार्च किया।
अलग अंदाज में सड़क पर उतरे कार्यकर्ता
जाप कार्यकर्ता आज बिहार बंद कराने के लिए पटना के सड़कों पर अलग अंदाज में सड़क पर उतरे हैं। टमटम, बैलगाड़ी,ऑटो और बाइक पर सवार तो कोई डीजे के साथ कार्यकर्ता डाकबंगला पहुंचे। इस दौरान अशोक राजपथ की दुकानें बंद रही है। इस क्षेत्र में कुछ ज्यादा ही बंद का असर दिखा। बंद कराने वाले कार्यकर्ताओं के हाथ में हॉकी स्टिक भी था। पटना के अलावे भी कई जिलों में बंद समर्थकों ने सड़क को जाम कर दिया है। जिससे गर्मी में यात्रियों को काफी परेशानियों का सामना करना पड़ रहा है।
संसद को नहीं चलने देंगे
पप्पू यादव ने कहा कि बिहार को विशेष राज्य का दर्ज देने को लेकर सिर्फ राजनीति हो रही है। इस बार बिहार के विशेष राज्य के दर्जा की मांग संसद में उठाएंगे। यहा तक संसद के सत्र को चलने नहीं देंगे। इस बंद को लोग खुद समर्थन दे रहे हैं। लोग अपनी दुकानें खुद बन कर दिए हैं। बिहार के हजारों युवा रोजगार के अभाव में बेरोजगार हैं। मजदूर पलायन कर रहे हैंं। लेकिन कोई इस पर ध्यान नहीं दे रहा है। इस कारण सड़क पर उतरना पड़ा है।
livebiharliveindialivenewsindiahindisamacharindiaworldnewslivebiharbandjap